recursal/SuperWikiNEXT-32B huggingface dataset:
**Dolores Costello** (født 17. september 1903 i Pittsburgh, Pennsylvania, død 1. mars 1979 i California) var en amerikansk skuespillerinne som fikk sin største suksess med stumfilmer. 

Costello var stemor til skuespiller John Barrymore sin datter Diana. Costello er datter av Maurice Costello og Mae Costello (født Altschuk) som også var skuespillere. Hun var av irsk avstamning gjennom sin far, Maurice. Dolores og hennes yngre søster Helene fikk sine første filmroller mellom 1909 og 1915 som barne-skuespillere for Vitagraph Film Company. Søstrene Dolores og Helene dukket opp på Broadway sammen og deres suksess resulterte i film-kontrakter med Warner Brothers Studios. I 1926, etter flere mindre roller i spillefilmer, spilte Dolores Costello mot John Barrymore i filmen The Sea Beast, en løs tilpasning av forfatter Herman Melville sin bok Moby Dick. Costello og Barrymore giftet seg i 1928 etter to år som kjærester. 

I 1927 arbeidet Costello sammen med John Barrymore i filmen *When A Man Loves*. I 1928 spilte hun sammen med George O'Brien i Noah's Ark, som var en lydfilm. Costello og Barrymore tok ut skilsmisse i 1935. Costello gjenopptok sin karriere som skuespiller et år senere og oppnådde en viss suksess, spesielt i Little Lord Fauntleroy (1936), og The Magnificent Ambersons (1942). Hun pensjonerte seg permanent fra skuespiller-yrket i 1943.

I 1939 giftet Costello seg med dr. John Vruwink, hennes fødselslege, men de skilte seg i 1950. Costello tilbrakte de resterende årene av sitt liv i semi-sølibat og administrerte en gård der hun dyrket grønnsaker, hovedsakelig avokado. I 1970 ble huset hennes oversvømt som følge av en flom som ødela mye av hennes eiendom. Costello døde av emfysem i Fallbrook, California i 1979 og ble gravlagt i Los Angeles. Dolores Costello ble tildelt en stjerne på Hollywood Walk of Fame for sine mange bidrag til film, stjernen ligger ved 1645 Vine Street i Hollywood.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   GeneaStar, GeneaStar person-ID dolorescostellod[Hentet fra Wikidata]
3. 1 2   FemBio-Datenbank, FemBio-ID 6466, besøkt 9. oktober 2017[Hentet fra Wikidata]
4. 1 2   Find a Grave, Find a Grave 5240, besøkt 9. oktober 2017[Hentet fra Wikidata]

Eksterne lenker
---------------

* (en) Dolores Costello på Internet Movie Database Rediger på Wikidata

* (sv) Dolores Costello i Svensk Filmdatabas Rediger på Wikidata

* (fr) Dolores Costello på Allociné Rediger på Wikidata

* (en) Dolores Costello på AllMovie Rediger på Wikidata

* (en) Dolores Costello hos Rotten Tomatoes Rediger på Wikidata

* (en) Dolores Costello hos The Movie Database Rediger på Wikidata

* (en) Dolores Costello hos Internet Broadway Database Rediger på Wikidata

  


|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |
**VØL-skjema** er hjelpemiddel for videregående leseopplæring i skolen. Skjemaet har som mål at elevene skal reflektere over forkunnskaper de har om et tema og hva de ønsker å lære mer om, før de søker etter informasjon. Teknikken er inspirert av konstruktivistisk pedagogikk. 

Skjemaet brukes i det pedagogikkteoretikere kaller «førlesefasen» og i «etterlesefasen». Det består av tre kolonner, der leseren i førlesefasen skriver opp hva leseren vet (**V**), og hva leseren ønsker (**Ø**) å vite om det emnet som teksten handler om. Etter lesingen kan leseren fylle ut hva leseren har lært (**L**) og sammenligne med hva som står i V- og Ø-kolonnen.

| V | Ø | L |
| --- | --- | --- |
| Hva **v**et jeg? | Hva **ø**nsker jeg lære? | Hva har jeg **l**ært? |
|  |  |  |

VØL-skjema er opprinnelig utviklet av Donna Ogle i 1986, men da med betegnelsen K-W-L strategy sheet. KWL er omtalt i artikkelen *K-W-L: A teaching model that develops active reading of expository text*. Reading Teacher, 39, 564-570.

Eksterne lenker
---------------

* Læringsstrategier - VØL-skjema[*død lenke*] – Utdanningsdirektoratet
**Bernt Staf** (født 14. oktober 1945 i Enskede, død 28. juli 2002) var en svensk proggmusiker og visesanger. Hans mest kjente låter er trolig «Familjelycka», som førte til hans store gjennombrudd, og «Anita Transisto», begge fra tidlig i 1970-årene.

Biografi
--------

Staf vokste opp i Stockholm og tok realexamen ved Gubbängens gymnasium i 1961. Etter skolen arbeidet han som sjømann før han begynte som apotekassistent. Staf ble ansatt ved Farmaceutiska institutet hvor han parallelt med arbeidet utdannet seg til kjemiingeniør. Etter militærtjeneste i Flottan ombord på jageren Uppland forsørget han seg fra 1966 blant annet som ungdomsleder og gatesanger hvor han ble oppdaget av Fred Åkerström og Jojje Wadenius som tipset produsenten Anders Burman på plateselskapet Metronome.

I 1970-årene ble Bernt Staf lagt merke til for sine politiske meninger. Staf hadde i bunnen et sosialistisk/kommunistisk samfunnssyn, men han hadde også stor sympati for Centerpartiets arbeid for en levende landsbygd og bedre livsmiljø. Staf kalte seg centerkommunist og ble medlem av Centerpartiet. I midten av 1970-årene framla han et forslag på Centerpartiets landsmøter om at Centern burde innlede et organisert samarbeid med Vänsterpartiet Kommunisterna. Han sammenliknet seg selv med en vannmelon – grønn utenpå, rød inni. På 1980-tallet gikk han over til det nydannede Miljöpartiet.[]

Diskografi
----------

* *När Dimman Lättar* (1970)
* *Bernt Staf Live* (1972)
* *Vingslag* (1972)
* *Valhall* (1973)
* *Vår Om Du Vill* (1976) (Nyutgitt som CD på Ytf(r) i 2003)
* *Hycklarnas Paradis* (1981)
* *Hammenhög Airport* (1983)
* *Bernt Stafs bästa* (1994)
* *Klockor* (1996)
* *Guldkorn* (*Familjelycka och andra guldkorn* 1970-72) (samle-CD utgitt i 2000)

Referanser
----------

1. ↑  Staf, Bengt (25. mars 2001). «Biografi». Arkivert fra originalen 13. juni 2004. Besøkt 23. juli 2016.

Kilder
------

* Informasjon på samle-CD-en *Guldkorn*
* Motioner till Centerns Ungdomsförbunds och Centerpartiets riksstämmor 1973-76

Eksterne lenker
---------------

* 
* (en) Bernt Staf på Discogs Rediger på Wikidata

* (en) Bernt Staf på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** MusicBrainz **·** Discogs
 |
**Bilirubin** er et gult avfallsprodukt som dannes under nedbrytningen av hemoglobin i røde blodlegemer. Stoffet skilles vanligvis ut via galle. Urin skal ikke inneholde bilirubin. Nedbrytningsprodukter av bilirubin er årsaken til at blåmerker først blir blå (biliverdin) og siden blir gule, og farger også avføring. Ved høyt bilirubinnivå i blodet (hyperbilirubinemi) kan man utvikle gulsott (ikterus), en tilstand der man får gul misfarging av huden og konjunktiva i øynene.

Metabolisme
-----------

Bilirubin dannes i milten under nedbrytningen av gamle eller skadde røde blodlegemer, i første omgang som ukonjugert bilirubin, en lite vannløselig form. Ukonjugert bilirubin bindes til albumin og transporteres til leveren, der det konjugeres med glukuronsyre før det skilles ut i gallen til tarmen. Konjugert bilirubin blir ikke reabsorbert i tynntarmen sammen med andre gallesyrer, og går derfor videre til tykktarmen. Bakteriene i tykktarmen dekonjugerer og omdanner bilirubinet til urobilinogen, som igjen oksideres til urobilin og stercobilin, som gir avføringen den brune fargen.

Diagnostikk
-----------

Mengden av bilirubin i serum er en mye brukt blodprøve for å se etter lever- og gallegangspåvirkning, samt i diagnostikk av hemolytisk anemi. Gilberts syndrom er en annen vanlig årsak til økt bilirubin i befolkningen. Bilirubinverdiene varierer gjennom dagen, og kan være dobbelt så høy på morgenen. Blodprøven bør settes i sammenheng med andre leverprøver.

Referanser
----------

1. ↑  «Bilirubin». Fürst Medisinsk Laboratorium. Besøkt 28. april 2014.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** NKC
 |
**Belsassar** var sønn av Babylonias siste konge Nabonid og var regent i en periode sammen med sin far. Han ble drept da Babylon i 539 f.Kr. ble erobret av kong Kyros den store av Persia. Det persiske rike overtok da den ledende stillingen blant rikene i orienten.

I Bibelen fortelles det i Daniels bok (5:25-28) at Belsassar holdt et stort gjestebud hvor han serverte vin fra noen av begerne som hans far Nebukadnesar II hadde røvet fra Tempelet i Jerusalem og at de drakk vin av dem og priste avguder. Dette var en så alvorlig helligbrøde at det plutselig kom til syne en hånd som skrev skriften på veggen: *Mene, Mene, Tekel, Upharsin*. Da ingen av kongens lærde klarte å tyde skriften, sendte han bud på Daniel, en israelitt i fangenskap som var bortført fra Jerusalem, og som hadde oppnådd en høy stilling under Nebukadnesar. Daniel tyder de arameiske ordene som har sammenheng med mynt- og måleenheter. *Mene* er avledet av et verb som betyr *å telle*, altså mynten *mina*. *Tekel* er en annen skrivemåte for myntenheten shekel, opprinnelig en vektenhet. *Upharsin* kommer av en rot som betyr *å dele*, og som i dette tilfellet betyr en halv *mina*, men som også kan leses som *perserne*.

> 
> *Dette er det som ble skrevet: ‘mene, mene, tekel ufarsin.‘ Og slik skal ordene tydes: ‘Mene‘ – ’tellet’ har Gud ditt kongedømmes dager og gjort slutt på det. ‘Tekel‘ – ’veid’ er du på vekten og funnet for lett. ‘Peres‘ – ’delt’ er ditt rike og gitt til mederne og perserne.».*
> 
> 

Samme natt ble Belsassar drept, Babylon falt og kong Kyros ble den nye herskeren.

Den tyske dikteren Heinrich Heine har skildret gjestebudet i Babylon i diktet *Belsazar* (1815), en versjon av ordpråket «hovmod står for fall». I siste vers forteller han: «Belsazar ward aber in selbiger Nacht/Von seinen Knechten umgebracht.» (Belsassar ble i samme natt drept av sine knekter).

Navnet
------

Navnet Belsassar (fra akkadisk *Bēl-šarra-uṣur*, *Bēl -Baal- beskytt kongen*) 
har på europeiske språk mange skrivemåter, blant dem *Belshazzar* og *Baltasar*. Den historiske Belsassar fikk i den greske oversettelsen av Daniels bok navnet *Baltasar*, og dette navnet har han også på russisk og spansk. Dette gammeltestamentlige navnet ble fra 700-årene i vestlig kristen tradisjon gitt til en av de tre vise menn eller *hellige tre konger*, som sammen med Melchior og Kaspar oppsøkte Jesus. I Bibelens fortelling (Matteusevangeliets kapittel 2, vers 1-12) er hverken antallet eller navnene angitt, og i østlige kirkesamfunn har vismennene andre navn. 

På fransk betegner *balthazar* også en vinflaske som rommer 12 liter og tilsvarer 16 standard vinflasker.

Referanser
----------

1. 1 2   timeline.biblehistory.com[Hentet fra Wikidata]
2. ↑  «Nasjonalbiblioteket». *www.nb.no* **(norsk)**. Besøkt 17. februar 2018.

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** ISNI
 |
**Hugh Dallas** (født 26. oktober 1957) er en skotsk tidligere fotballdommer.

I 1999 dømte han UEFA-cupfinalen og han dømte både i fotball-EM 2000 og fotball-VM 2002. Han var 4. dommer i VM-finalen i 2002.

Han dømte Norge i den kontroversielle kampen mot Jugoslavia i EM 2000, som Jugoslavia til slutt vant 1–0 etter at Dallas hadde tillatt jugoslavenes uthaling av tid, samt en rekke ufinheter. I en kamp tidligere i mesterskapet ga han et omdiskutert straffespark til Italia mot Tyrkia. Straffesparket viste seg å være feil idømt. Som følge av det måtte Dallas ha politieskorte ut av stadion.

I USA er han mest kjent for å ikke ha gitt USA straffespark i kampen mot Tyskland i kvartfinalen i VM 2002. Et skudd fra amerikanske Gregg Berhalter ble stoppa på mållinja av Tysklands Torsten Frings. Tyskland vant kampen og gikk senere til finalen som de tapte 0–2 for Brasil.

I desember 2002 ble han utnevnt til medlem av Order of the British Empire for sin innsats for skotsk fotball. Hugh Dallas la opp etter 2004/05-sesongen i Skottland

Eksterne lenker
---------------

* (en) Hugh Dallas – Olympedia Rediger på Wikidata

* (en) Hugh Dallas – Transfermarkt (dommer) Rediger på Wikidata

* (en) Hugh Dallas – WorldFootball.net (dommer) Rediger på Wikidata

* (en) Hugh Dallas – Soccerway Rediger på Wikidata

* (en) Hugh Dallas – EU-Football.info (dommer) Rediger på Wikidata

* (en) Hugh Dallas – PlaymakerStats.com (dommer) Rediger på Wikidata
**Devimahatmya** (sanskrit: देवीमाहात्म्यम् devīmāhātmyam) «Hyllest til Gudinnen (Devi)» er en hinduistisk religiøs tekst som skildrer gudinnen Durgas seier over demonen Mahishasura. Durga er en aktiv, stridende gudinne, og en av de mange manifestasjonene av Devi. 

Dette er det eldste kjente manuskriptet av Devimahatmya; et palmeblad fra 1000-tallet.
Devimahatmya er også kjent under navnene **Durgā Saptashatī** (ढुर्गासप्तशती) eller bare **Saptashatī**, **Caṇḍī** (चण्डी) eller **Caṇḍī Pāṭha** (चण्डीपाठः).

Diktet er en del av Markandeya-Purana, og ble skrevet på sanskrit ca år 600. Forfatterskapet tilskrives guruen Markandeya, og teksten er en av Puranaene, de hinduistiske gude- og heltesagnene. Hele teksten omfatter 700 vers, fordelt på 13 kapitler.

Diktet er den sentrale teksten innen shaktismen, den hinduistiske retningen som vektleggende tilbedelsen av *Shakti* eller *Devi*, den store Modergudinnen.

Devimahatmya blir av religionshistorikerne vanligvis oppfattet som et forsøk på å forene den vediske mannsdominerte gudeverdenen med en enda eldre, eksisterende modergudinne-kult, som kan ha vært så gammel som 9 000 f.Kr. I dette forsøket på å fremstille guds vesen som et feminint aspekt, har Devimahatmya blitt utformet som en syntese av en rekke eldre myter, av både arisk og ikke-arisk opprinnelse.

Et av flere elementer i teksten er skildringen av hvordan Gudinnen overvinner demoner som truer verdensordenen. Dette kan for det første sees i lys av hinduismens klassiske tema: konflikten mellom det rette, *dharma,* og det urette, *adharma*, det gode mot det onde. Dernest er det også med på å understreke at Gudinnens makt er stor nok til å hjelpe menneskene, og at hun derfor er verdt å tilbe.

På norsk
--------

Et lite utdrag er oversatt og publisert på norsk i *Bhagavadgita og andre hinduistiske skrifter* i serien Verdens Hellige Skrifter; nr 3. Bokklubben, 2001.

Referanser
----------

1. ↑  Resonnemenet er fra Knut A. Jacobsens innledning til *Bhagavadgita og andre hinduistiske skrifter*, 2001

|  |  |
| --- | --- |
| Oppslagsverk/autoritetsdata | Encyclopædia Britannica
 |

| * v
* d
* r
Hinduisme |
| --- |
| Guder | Apsara • Brahma • Ganesha • Dattatreya • Hanuman • Kali • Krishna • Lakshmi • Mahadevi • Rama • Shanghyang Widi Wasa • Sarasvati • Sita • Shiva • Vishnu | Om/Aum er den helligste stavelsen i hinduismen. |
| Tekster | Vedaene • Rigveda • Upanishadene • Ramayana • Mahabharata • Bhagavadgita • Sutra • Puranaene |
| Lærere | Ramakrishna • Vivekananda • Sri Aurobindo • Swami Prabhupada • ISKCON • Maharishi Mahesh Yogi |
| Lære | Reinkarnasjon • Moksha • Om • Holi • Vedanta • Brahman • Karma • Maya • Samsara • Dharma • Kali Yuga • Lotusblomst |
| Liv | Divali • Hindutempel • Hindukalender • Mantra • Namaste • Prambanan • Pudsja • Rudraksha • Sadhu • Sanatan Mandir Sabha • Samsara • Tantra • Yoga • Kaste |
**Hand in Hand** (koreansk: Son-e Son Japgo, 손에 손 잡고) er en sang som ble skrevet og produsert av Giorgio Moroder for Sommer-OL 1988. Den engelske teksten ble skrevet av Tom Whitlock og den koreanske av Kim Moon-hwan , og ble framført av sanggruppa Koreana. Albumet *Hand in Hand* ble solgt i over 12 millioner eksemplarer over hele verden.

Lister
------

*Hand in Hand* lå på topp på Billboardlisten i seks uker. Låten lå på toppen av hitlistene i blant annet Tyskland, Hongkong, Japan, Spania og Sverige, totalt 17 land.

I Norge toppet «Hand in Hand» VG-lista i ukene 42, 43, 44 og 45 høsten 1988.

Tekst
-----

[Verse 1]
하늘 높이 솟는 불 우리의
가슴 고동치게 하네
이제 모두 다 일어나 영원히
함께 살아가야 할 길 나서자

[Chorus]
손에 손잡고 벽을 넘어서
우리 사는 세상 더욱 살기 좋도록
손에 손잡고 벽을 넘어서
서로 서로 사랑하는 한마음 되자 손잡고

[Verse 2]
어디서나 언제나 우리의
가슴 불타게 하자
하늘 향해 팔 벌려 고요한
아침 밝혀주는 평화 누리자

[Chorus]
손에 손잡고 벽을 넘어서
우리 사는 세상 더욱 살기 좋도록
손에 손잡고 벽을 넘어서
서로 서로 사랑하는 한마음 되자 손잡고

  

88 SEOUL OLYMPIC VERSJONEN TEKST

하늘 높이 솟는 불
우리들 가슴 고동치게 하네
이제 모두 다 일어나
영원히 함께 살아가야 할 길
나서자

손에 손잡고 벽을 넘어서
우리 사는 세상 더욱 살기 좋도록
손에 손잡고 벽을 넘어서
서로 서로 사랑하는 한마음 되자
손잡고

Every time we give it all
We feel the flame eternally inside us
Lift our hands up to the sky
The morning calm helps us to live in harmony
For all time

Hand in hand we stand
All across the land
We can make this world
A better place in which to live

Hand in Hand we can
Start to understand
Breaking down the walls
That come between us for all time
Arirang

손에 손잡고 벽을 넘어서
우리 사는 세상 더욱 살기 좋도록
손에 손잡고 벽을 넘어서
서로 서로 사랑하는 한마음 되자
손잡고

손에손
손잡고 (한마음 되자)

Referanser
----------

1. ↑  Park Moo-jong (14. juli 2010). «Seoul Olympics gave powerful impetus to great changes in South Korea». *The Korea Times*. Besøkt 3. mars 2015.

|  |  |  |
| --- | --- | --- |
| Forrige mottaker:«Heavy Metal» med Vidar Theisen og The Retrievers | **Nummer 1 på VG-lista**(Uke 42–45 1988) | Neste mottaker:«Downtown» med One 2 Many |

Portal: Korea

|  |  |
| --- | --- |
| Oppslagsverk/autoritetsdata | MusicBrainz
 |
***Law & Order: Trial by Jury*** er en amerikansk TV-serie som har fokus på kriminelle juridiske prosedyrer og forberedelser som sjelden vises i andre *Lov og orden*-serier, blant annet juryutvelgelse. Serien er en *spin-off* fra originalserien *Lov og orden*.

Serien ble kansellert etter første sesong grunnet skuffende seertall. 16. mai 2005 annonserte den amerikanske tv-kanalen NBC at serien ikke kom til å bli fornyet, og den ble dermed den første *Lov og orden*-serien som ble kansellert.

Fred Dalton Thompson og Jerry Orback, som hadde to av hovedrollene i serien, var også med i den originale *Lov og orden*-serien.

Handling
--------

TV-serien fokuserer hovedsakelig på strafferettslige prosedyrer og forberedelser, som sjelden fikk like stort fokus i andre *Law & Order*-serier. For eksempel jury-utvelgelse til rettssaker. Episodene begynner vanligvis med et vitne, eller et offer, som forteller deres versjon om en forbrytelse.

Dette var et avvik fra de andre *Law & Order*-seriene, som vanligvis begynner med å skildre enten selve forbrytelsen eller oppdagelsen / rapporteringen av forbrytelsen. TV-serien går videre derfra, og viser hvordan begge sider utvikler forskjellige strategier som de tror kan vinne rettssaken.

Serien følger Tracey Kibre (spilt av Bebe Neuwirth) som blir tildelt en drapsavdeling på Manhattan. Kibres team inkluderer etterforsker Lennie Briscoe og assisterende distriktsadvokat Kelly Gaffney. De følger opp eventuelle spor og intervjuer av vitner - i tillegg deltar de under rettssaker, hvor begge sider skal spørre ut vitnene.

Skuespillere
------------

* Bebe Neuwirth som Tracey Kibre.
* Kirk Acevedo som Hector Salazar, en etterforsker.
* Scott Cohen som Chris Ravell, en etterforsker fra New York City Police Department som blir forflyttet til Kibres lag.
* Jerry Orbach som Lennie Briscoe, en etterforsker.

Eksterne lenker
---------------

* (en) *Law & Order: Trial by Jury* på Internet Movie Database Rediger på Wikidata

* (en) *Law & Order: Trial by Jury* på AllMovie Rediger på Wikidata

* (en) *Law & Order: Trial by Jury* på The Movie Database – TV Rediger på Wikidata

* (en) *Law & Order: Trial by Jury* på Metacritic Rediger på Wikidata


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
«***Jeg elsker den gamle, den vaklende rønne***» er en gammel dansk folkelig vise. Rundt 1920 ble den bearbeidet av Olfert Jespersen, og denne versjonen ble populær etter at revyprimadonna Liva Weel tok den opp på sitt repertoar. Visa er også blitt spredt gjennom skillingstrykk.
Alf Prøysen presenterte den i sin visespalte i «Magasinet for alle» i 1956.

Teksten
-------

**1.**Jeg elsker den gamle, den vaklende rønne  

det kjærlige hjem som min barndom meg bød,  

der lærte jeg fra jeg begynte å skjønne  

at nøysomhet krydrer den fattiges brød.  

  

**2.**Der vokste jeg opp, og den fattige rønne,  

var meg et palass, der var glede og ro,  

jeg plukket ved sommer det frodige grønne,  

og plantet det i vårt hjemlige bo.  

  

**3.**Min fattige moder meg skremte og hygget,  

jeg var hennes rikdom jeg var hennes skatt,  

hun sørget med meg hver gang sorgene trykket  

jeg var hennes glede ved dag og ved natt.  

  

**4.**Hun kjempede for meg så trofast og stille,  

vi varmet hinannen når vinden var streng.  

Hun talte til meg bare ordene milde,  

tok med meg ved sommer på mark og i eng.  

  

**5.**Og alt hva seg rørte i verden der ute,  

vårt hjem var det samme, den fattige vrå,  

vi tittede ut av den solbrente rute  

og følte oss rike, skjønt vi var så små.  

  

**6.**Om dagen hun slet, for om aftenen at bringe  

meg frukten av slitet, så satt vi og sang,  

og sangen svang seg på englenes vinge  

jeg husker de sanger så mangen gang.  

  

**7.**Og siden når sorgene ville meg nage,  

fløy tanken om trøst til mitt fattige hjem,  

thi hver gang jeg tenkte min barndom tilbake  

så minnes jeg hjemmet, det går ei av glem.  

  

**8.**Jeg elsker dets stråtak, med moset det grønne  

dets klinede vegge, dets vinduer små,  

jeg elsker den gamle, den vaklende rønne,  

men det kan I andre slett ikke forstå.

Kilder
------

* De gamle visene 3 med Alf Prøysen, Forlaget For Alle, Oslo 1974
* Lystige viser 2, Politikkens forlag, København 1982
**Den norske Løve** var en orden som ble innstiftet av kong Oscar II 21. januar 1904 i den hensikt å gi Norge en orden som i status og rang kunne være likeverdig med den svenske Serafimerorden. Den hadde Kongen som stormester og var ikke gradinndelt. Intensjonen var at Den Norske Løve skulle være en «suveren ridderorden» likeverdig med den svenske Serafimerordenen og den danske Elefantordenen. Ordenens navn er en henvisning til Norges riksvåpen. 

Både ordensstjernen og ordenstegnet hadde den norske løven med øksen i versjonen fra 1844, som det sentrale motivet. Ordenstegnet (medaljongen) hang i et ordenskjede av gull med alternerende norske løver i gull og kongelige monogrammer i gull og emalje. Ordensbåndet var blått med smale hvite og bredere røde striper langs kantene, i forholdet 2-1-6-1-2. Ordenskjedet, ordenstegnet, knappen og krasjanen ble produsert hos gullsmedfirmaet til hoffjuvelér Tostrup i Christiania (Oslo).

Kongen var stormester av ordenen, som også skulle tildeles kongehusets prinser. Ordenen kunne videre tildeles utenlandske statsoverhoder og kongelige. Nordmenn som hadde sittet i sentrale embeter eller ytt fedrelandet fremragende tjenester kunne også tildeles Den Norske Løve, såfremt de allerede hadde blitt dekorert med storkorset av St. Olavs Orden. Antallet ordinære riddere skulle aldri overstige tolv. Antallet utnevnelser kom likevel aldri til mer enn elleve. 

Ved ordenes opprettelse på Oscar IIs fødselsdag 21. januar 1904 ble ordenen tildelt kronprins Gustaf og Bernadotte-prinsene Carl, Eugen, Gustaf Adolf, Wilhelm og Erik, foruten kongen selv, som stormester. Senere samme måned ble den tildelt keiser Wilhelm II av Tyskland. I april fulgte keiser Frans Josef I av Østerrike-Ungarn og i september kong Christian IX av Danmark. Frankrikes president Émile Loubet ble i desember 1904 den første ikke-kongelige mottaker av Den Norske Løve. Han ble også den siste som fikk ordenen.

Etter unionsoppløsningen og etableringen av et selvstendig norsk kongehus valgte kong Haakon VII å ikke videreføre ordenen. Den ble imidlertid ikke offisielt opphevet før 11. mars 1952. Kong Haakon var formelt sett ordenens stormester fra han ble valgt som konge 18. november 1905 til ordenen ble opphevet, men han bar aldri ordenstegnet.

* Ordenen med kjede, ordenstegn, ordensbånd og krasjanOrdenen med kjede, ordenstegn, ordensbånd og krasjan
* OrdenskjedeOrdenskjede
* KrasjanKrasjan
* Ordenstegn i båndOrdenstegn i bånd
* KnappKnapp

Referanser
----------

1. 1 2 3 4  «Den Norske Løve». *www.kongehuset.no* **(norsk)**. Besøkt 1. februar 2017.

Eksterne lenker
---------------

* Den norske løve fra Kongehusets hjemmesider

|  |  |
| --- | --- |
| Oppslagsverk/autoritetsdata | Store norske leksikon
 |
Michelangelos framstilling av den libyske sibylle, fra det sixtinske kapell i Vatikanstaten.
**Den libyske sibylle** var en sibylle ved navn Femonoe som ble oppfattet som en profetisk prestinne som presiderte over orakelet ved Siwaoasen i Egypts vestlige ørken. Der var det et eldgammelt Zevs-Amon-orakel (Zeus representert med Amons horn).

Mor til den libyske sibylle var etter tradisjonen Lamia, datter av Poseidon. Euripides nevner den libyske sibylle i prologen til tragedien *Lamia*.

Plutark har gjengitt fortellingen om at etter Aleksander den store hadde grunnlagt byen Alexandria, marsjerte han til Siwaoasen og sibyllen bekreftet at han hadde en guddommelig avstamming og var den rettmessige farao av Egypt.

Sibyller, fra det greske ordet *sibylla*, profetisk kvinne, var hovedsakelig et gresk fenomen, som også fikk stor prestisje i den romerske verden, importert til Italia fra greske kolonister. Det finnes også sibyller utenfor den gresk og romerske verden, men disse bør bli betraktet med skepsis. Den romerske forfatteren Marcus Terentius Varro listet opp den libyske sibylle, men Herbert William Parke betrakter henne som «kun en litterær fantasi», avledet fra Euripides.

Referanser
----------

1. ↑  «Libyan Sibyl», *Musei Vaticani*
2. ↑  Parke, Herbert William (1988): *Sibyls and Sibylline Prophecy*, s. 32
3. ↑  Collins, John Joseph (2001): *Seers, Sibyls, and Sages in Hellenistic-Roman Judaism*, BRILL, s. 184

Eksterne lenker
---------------

* (en) Sibyl of Libya – kategori av bilder, video eller lyd på Commons
En tegners tolkning av den lokale boblen (med solen og Beta Canis Majoris) og Loop I-boblen (med Antares).
**Den lokale boblen** er et tomt område i det interstellare medium i Melkeveiens Orion-arm. Området er minst 300 lysår i tverrsnitt og har en tetthet av nøytralt hydrogen som kun utgjør en tidel i forhold til de 0,5 atomer per cm³ som er gjennomsnittet for det interstellare medium i Melkeveien som helhet. Den varme, diffuse gassen i den lokale boblen utstråler røntgenstråler, og den meget sparsommelige og varme gassen i boblen er et resultat av en supernova som eksploderte i løpet av de siste to til fire millioner år. Den mest sannsynlige kandidaten til å være resten av denne supernovaen er Geminga («Gemini gammastrålekilden») som er en pulsar i stjernebildet Tvillingene.

Den lokale boblen grenser opp til andre bobler med lav stofftetthet i det interstellare medium, herunder spesielt Loop I-boblen. Denne ble dannet av en supernova i stjernevinden i Scorpius-Centaurus assosiasjonen omkring 500 lysår fra solen. Andre bobler, som grenser til den lokale boblen, er Loop II-boblen og Loop III-boblen.

Loop I-boblen rommer blant annet den røde superkjempen Antares.

Solsystemet har beveget seg gjennom den regionen som nå er omfattet av den lokale boblen i løpet av de siste fem til ti millioner år. Regionens nåværende plassering er i den lokale interstellare skyen, som er en mindre region med større stofftetthet inne i boblen. Skyen ble dannet der den lokale boblen og Loop I-boblen møttes. Gassen i den interstellare skyen har en tetthet på omkring 0,1 atom per cm³.

Den lokale boblen er ikke kuleformet, men synes å innsnevres i det galaktiske planet, slik at den blir litt egge- eller ellipseformet. Det er mulig at den utvider seg oppover eller nedover, og dermed har timeglassform.

Galleri
-------

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| Den lokale boblen med noen stjernebilder.
 |
| Den lokale boblen med noen stjernebilder.
  |

|  |
| --- |
| Modell av verdensrommet nær solen. Hvit: den lokal boblen, rosa: molekylskyer, blå: Loop I-boblen.
 |
| Modell av verdensrommet nær solen. Hvit: den lokal boblen, rosa: molekylskyer, blå: Loop I-boblen.
  |

|  |
| --- |
| Animasjon av den lokale boblen.
 |
| Animasjon av den lokale boblen.
  |

|  |
| --- |
| Animasjon som viser dannelsen av den lokale boblen.
 |
| Animasjon som viser dannelsen av den lokale boblen.
  |

|  |
| --- |
| Roterende animasjon av stjernene i den lokale boblen.
 |
| Roterende animasjon av stjernene i den lokale boblen.
  |

 |

Referanser
----------

1. 1 2  «Local Chimney and Superbubbles». *solstation.com* **(engelsk)**. Besøkt 5. februar 2023.

Eksterne lenker
---------------

* (en) Near-Earth Supernovas, 6. januar 2003 – Artikkel hos NASA, via science.nasa.gov (Arkivert 13. august 2006 hos Wayback Machine.)
* (en) A Breeze from the Stars, 17. desember 2004 – Artikkel hos NASA, via science.nasa.gov (Arkivert 20. februar 2010 hos Wayback Machine.)

Portal: Astronomi
**George Allan** var en fotballspiller fra Skottland. Mest kjent er han fra sin tid i Liverpool FC. Allan ble født 23. august 1875 og døde allerede 24 år gammel 9. oktober 1899 av tuberkulose.

Allan debuterte for Liverpool i sesongen 1895/1896 og bokførte 25 mål på kun 20 kamper i ligaen da Anfield klubben vant 2. Divisjon det året.

Allan klarte ikke å fortsette sin utrolige scoringsform, men han står likevel med 58 mål på 96 kamper i alle turneringer. Han ble i 2 sesonger på rad Liverpools topscorer. Dette var i den nevnte 1895/1896 sesongen, og dessuten sesongen etter i 1896/1897.

Allan fikk en landskamp for Skottland mot England 3. april 1897.

I 1897 byttet han klubb til Celtic, men han returnerte til Liverpool året etter. Her ble han helt til han døde i 1899.

Se også
-------

* Statistikk om Liverpool FC.

Referanser
----------

Eksterne lenker
---------------

* (en) George Allan – WorldFootball.net Rediger på Wikidata

* (en) George Allan – EU-Football.info Rediger på Wikidata
* Profil på LFChistory.net Arkivert 16. juni 2008 hos Wayback Machine.

|  |  |
| --- | --- |
| Oppslagsverk/autoritetsdata | Prabook
 |
**Ludi «Lea» Henry** (født 22. november 1961), amerikansk basketballspiller som deltok i de olympiske leker 1984 i Los Angeles.

Henry ble olympisk mester i basketball under Sommer-OL 1984 i Los Angeles. Hun var med på det amerikanske laget som vant basketballturneringen for damer foran Sør-Korea og Kina.

Det var seks nasjoner som deltok i basketballturneringen for damer. En innledende enkeltserie der alle lagene møttes en gang. USA vant alle fem kampene i den innledende runden og Sør-Korea ble nummer to. De to lagene møttes i finalen og USA vant med 85-55 og var dermed olympiske mestere i basketball.

OL-medaljer
-----------

* Gull 1984 USAs flagg Los Angeles - **Gull** i basketball, damer USAs flagg USA

Referanser
----------

Eksterne lenker
---------------

* (en) Lea Henry – Olympedia Rediger på Wikidata

* (en) Lea Henry – Sports-Reference (OL-resultater – arkivert) Rediger på Wikidata

* (en) Lea Henry – Georgia Sports Hall of Fame Rediger på Wikidata

* (en) Lea Henry – FIBA Rediger på Wikidata
**Visepresidenten i India** (engelsk: *Vice-President of India*) er nest høyest rangerte offisielle tjenestemann i den utøvende grenen av Indias regjering etter presidenten. Visepresidenten har også lovgivende makt ved at han fungerer som **styreformann i Rajya Sabha** (eng. *Chairman of the Rajya Sabha*). Den nåværende visepresidenten i India er Hamid Ansari, som ble valgt den 10. august 2007.

Artikkel 63 i den indiske grunnloven tar høyde for en visepresident: «Det skal være en visepresident av India». Mens den indiske visepresidenten kan bli valgt for en hvilken som helst tidsperiode, krever Grunnloven på en annen side at visepresidenten må være en indisk statsborger. Kvalifikasjonene for visepresident er de samme som for presidenten. 

Visepresidenten fungerer som president i tilfelle presidenten dør, fratrer sin stilling eller blir avsatt, helt frem til en ny president velges av valgkollegiet. Visepresidenten kan også fungere som midlertidig president når presidenten ikke er til stede eller er syk. 

Indias visepresident velges for en periode på fem år av et valgkollegium bestående av alle representanter i de to kamrene som Det indiske parlamentet består av. Etter denne perioden blir kontoret ledig og en ny visepresident valgt.

Grunnloven tar også høyde for en ordning for avsettelse av visepresidenten (artikkel 67(b)) ved en avstemning, der alle representanter i de to kamrene i parlamentet stemmer og man deretter følger flertallets avgjørelse. 

**Remunerasjon:** Grunnloven har ikke fastsatt noen remunerasjon for visepresidenten i kraft av hans stilling. Han får sin faste lønn i kraft av stillingen som ex officio styreformann i Rajya Sabha.

Se også
-------

* Liste over Indias visepresidenter
* Indias president
* Indias statsminister

Eksterne lenker
---------------

* (en) Offisielt nettsted Rediger på Wikidata

* (hi) Offisielt nettsted Rediger på Wikidata

* (en) Vice-Presidents of India – kategori av bilder, video eller lyd på Commons Rediger på Wikidata
**Indias innenriksminister**, eller rettere sagt **Indias minister for innenrikssaker** (engelsk: *Home Minister of India* eller *Minister for Home Affairs*), er en posisjon i det indiske kabinettet (innenriksdepartementet) på både delstats- og landsnivå. Innenriksministeren er en av de viktigste, mektigste og høyest profilerte ministrene i India etter statsministeren. Nåværende innenriksminister i India er P. Chidambaram.

Ministeren har ansvaret for den interne administrasjonen av landet, inkludert 

* interne saker i landets delstater og territorier
* alle saker knyttet til intern sikkerhet
* opprettholdelse av lov og orden i landet
* saker som statsborgerskap, naturalisering, folketelling, nasjonalsang, nasjonalflagg, offisielle språk osv.
* grunnleggende funksjoner etter konstitusjonen, som for eksempel gi beskjed om poster som overtas av presidenten, visepresidenten, statsministeren eller andre ministre; gi varsel om kommende avtaler, resignasjon og avsettelse av delstatsguvernører samt viseguvernører og administratorer i unionsterritoriene.

Innenriksministre - før og nå
-----------------------------

Denne stillingen har tidligere vært innehatt av en lang rekke fremstående statsmenn og politikere fra India, som for eksempel Sardar Patel, Rajaji, Kailash Nath Katju, Govind Ballabh Pant, Lal Bahadur Shastri, Gulzarilal Nanda, Morarji Desai, Yashwantrao Chavan, Shankarrao Chavan, Giani Zail Singh, P. V. Narasimha Rao, Mufti Mohammad Sayed, Sardar Buta Singh, Indrajit Gupta, Lal Krishna Advani og Shivraj Patil.

Shivraj Patil trakk seg fra stillingen som innenriksminister den. 30 november 2008, etter at han hevdet at han hadde et moralsk ansvar for terrorangrepene i Mumbai 26. november 2008. Han ble fulgt av P. Chidambaram, som er den nåværende innehaveren av denne stillingen.

Se også
-------

* Innenriksdepartementet (India)

Eksterne lenker
---------------

* (en) Det indiske innenriksdepartementets offisielle nettside
**Fekting under de britiske imperielekene 1950**. Fekting var en av flere sporter under de fjerde britiske imperieleker som ble arrangert i Auckland i New Zealand i perioden 4. til 11. februar 1950. Det var første gangen som fekting var med på programmet i de britiske imperielekene. Det var sju øvelser, seks for menn og en for kvinner. Kårde, sabel og florett både individuelt og i lag for menn og en individuell konkurranse i florett for kvinner. England ble beste nasjon med seks gullmedaljer foran Australia med en.

Medaljer
--------

| Fekting Fekting - Britiske imperieleker 1950, Auckland New Zealand |
| --- |
|
|  Nr.  | Land |    Gull    |    Sølv    | Bronse | Totalt |
| 1. | Englands flagg England | 6 | 2 | 3 | 11 |
| 2. | Australias flagg Australia | 1 | 1 | 3 | 5 |
| 3. | New Zealands flagg New Zealand | 0 | 2 | 0 | 2 |
| 4. | Canadas flagg Canada | 0 | 1 | 4 | 5 |
| Total | **7** | **7** | **7** | **21** |

Eksterne lenker
---------------

* Commonwealth Games

| * v
* d
* r
Britiske imperieleker 1950 |
| --- |
| Boksing **·** Bowls **·** Bryting **·** Fekting **·** Friidrett **·** Roing **·** Stuping **·** Svømming **·** Sykling **·** Vektløfting |


| * v
* d
* r
 0 Fekting under Samveldelekene |
| --- |
| 1950 Auckland **·** 1954 Vancouver **·** 1958 Cardiff **·** 1962 Perth **·** 1966 Kingston **·** 1970 Edinburgh |
**Joel Dyrhovden** (født 12. mai 1989) er en norsk skiløper og motbakkeløper som representerer Samnanger IL.

Dyrhovden begynte sin satsing på langrenn, men har også vist seg som et talent innen motbakkeløp. Han har tatt tre NM-gull i juniorklassen og representerte også Norge i VM i motbakkeløp i 2008 hvor laget tok sølv i lagkonkurransen og han individuelt endte på 10.-plass.

I 2008 kom han på tredjeplass sammenlagt i Powerade Norgescup i motbakkeløp, en prestasjon han også gjentok året etter.[]

I 2009 vant Dyrhovden løpet Stoltzekleiven opp.

I 2011 vant han NM i motbakkeløp i Ulvik i Hardanger.

I 2014 oppnådde Dyrhovden 3.-plass i Stoltzekleiven opp, med tiden 8,34.

I 2016 oppnådde Dyrhovden på tiden 8,17 i Stoltzekleiven opp som er ny personlig rekord og den 5. beste tiden totalt gjennom alle tider. Tiden holdt til en 4.-plass dette året grunnet meget høyt nivå.[]

Dyrhovden har vært engasjert for organisasjonen Childrens Burncare Foundation, hvor han i samarbeid med blant annet olympisk mester Meseret Defar har bidratt i veldedighetsløp til inntekt for behandling av brannskadde barn i Etiopia.

Referanser
----------

1. ↑  «Desse var kjappast opp på Molden». *NRK*. 15. juni 2019.
2. ↑  *Joel (20) kan ta opp arven etter Jon Tvedt*, Bergens Tidende
3. ↑  «Overraskande siger i POWERADE Norges Cup motbakkeløp 2008». *Kondis*. 31. august 2008.
4. ↑  *Digger smerte*, Bergensavisen
5. ↑  Joel Dyrhovden vann NM i motbakkeløp, kondis.no
6. ↑  «"All time high".».
7. ↑
8. ↑  «Stoltzekleiven Opp: Statistikk». *stoltzen.no*. Besøkt 15. juli 2019.
9. ↑  «Burncare running».

Eksterne lenker
---------------

* «Stoltzekleiven Opp: Statistikk». *stoltzen.no*. Besøkt 15. juli 2019.
**Lujiang** (kinesisk: 庐江县; pinyin: *Lújiāng Xiàn*) er et fylke i byprefekturet Hefei i provinsen Anhui i Folkerepublikken Kina.

I 1999 hadde det en befolkning på 1 175 762 innbyggere.

Frem til 22. august 2011 var Lujiang del av det da opphevede byprefekturet Chaohu.

Administrative enheter
----------------------

Fylket består av 17 storkommuner:

* Lucheng (庐城镇), 163 km², 143.600 innb,; Yefushan (冶父山镇), 153 km², 56.800 innb.; Wanshan (万山镇), 95 km², 45.200 innb.; Tangchi (汤池镇), 97 km², 47.700 innb.; Guohe (郭河镇), 124 km², 64.400 innb.; Jinniu (金牛镇), 68 km², 37.400 innb.; Shitou (石头镇), 75,25 km², 37.100 innb.; Tongda (同大镇), 117 km², 86.500 innb.;

Baishan (白山镇), 88,75 km², 62.000 innb.; Shengqiao (盛桥镇), 128 km², 72.600 innb.; Baihu (白湖镇), 163 km², 90.400 innb.; Longqiao (龙桥镇), 103,5 km², 55.100 innb.; Fanshan (矾山镇), 125 km², 69.600 innb.; Luohe (罗河镇), 118 km², 68.300 innb.; Nihe (泥河镇), 183,5 km², 95.500 innb.; Leqiao (乐桥镇), 128 km², 59.500 innb.; Ketan (柯坦镇), 123 km², 61.500 innb.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
Innen datakvalitet og datamodellering er **entitetsintegritet** en regel som skal sikre at krav som gjelder for primærnøkler ikke brytes, og sikrer dermed at det er mulig å identifisere individuelle tupler i en relasjon. Entitetsintegritet oppnås når hver rad i en tabell har en primærnøkkel som er unik og ikke inneholder nullmerker (nil eller NULL), slik at hver rad representerer en enkelt instans av den modellerte entiteten. Entitetsintegritet håndheves av databasehåndteringssystemet, og må sjekkes når en ny rad settes inn og når en primærnøkkelverdi blir oppdatert.

Enhetsintegritet er det samme som å si at hver rad i en tabell representerer en enkelt forekomst av enhetstypen modellert av tabellen. Kravet om entitetsintegritet stammer fra Edgar Frank Codd sin banebrytende artikkel om at en primærnøkkel til en entitet eller noen del av denne aldri kan ta en nullverdi. Relasjonsmodellen sier at enhver relasjon (eller tabell) må ha en identifikator kalt primærnøkkel på en slik måte at hver rad av samme relasjon kan identifiseres på bakgrunn av innholdet, altså ved en unik og minimal verdi. 

Primørnøkkelen er et ikke en tom mengde attributter (eller kolonner). Det samme formatet gjelder for fremmednøkler fordi hver fremmednøkkel samsvarer med en allerede eksisterende primærnøkkel. Hver av attributtene som er en del av en primærnøkkel (eller av en fremmednøkkel) må ha dataverdier (for eksempel tall, bokstaver eller typografiske symboler), men ikke datamerker (også kjent som NULL-merker i SQL-verdenen). Morfologisk er en sammensett primærnøkkel i en stasjonærtilstand: Dersom primærnøkkelen blir redusert vil den miste egenskapen at den identifiserer hver rad i sin relasjon, men dersom den blir utvidet vill primærnøkkelen være redundant.

Se også
-------

* Domeneintegritet
* Referanseintegritet

Referanser
----------

1. ↑  «Kompendium i databaser - Olav Dæhli - USN».
2. ↑  «Kompendium – TDT4145 Datamodellering og Database, Mathilde Haukø Haugum» (PDF). Arkivert fra originalen (PDF) 26. september 2022. Besøkt 26. september 2022.
3. ↑  «Informatikk 1 - Per G. Østerlie» (PDF).
4. ↑  «Relasjonsmodellen - Relasjoner og funksjonelle avhengigheter - UNIVERSITETET I OSLO, Institutt for Informatikk INF3100 - 23.1.2007 – Ellen Munthe-Kaas» (PDF).
5. ↑  Petter, Ole (7. januar 2020). «Relasjonsmodellen». *Progitek* **(engelsk)**. Besøkt 26. september 2022.
6. ↑  «Entity Integrity».

| * v
* d
* r
Databaser |
| --- |
| 
* Database
* Relasjonsdatabase
* Objektdatabase
* Objektrelasjonell database
* XML
* Databasehåndteringssystem (DBMS)
* Databasemotor
* Datavarehus
* Relasjonsalgebra
* Serialiserbarhet
* Historie
* Nøkler
* Normalisering
* Tabell
* SQL
* NoSQL
* XQuery
* ODBC
* JDBC
* Perl DBI

 |
| Tema innen SQL | 
* Select
* Insert
* Update
* Delete
* Join
* Union
* Create
* Drop
* Utløser
* Visning
* Lagret prosedyre

 |
| Implementasjoner | 
* Apache Derby
* Berkeley DB
* Clipper
* Firebird
* IBM DB2
* Informix
* Ingres
* Microsoft SQL Server
* MySQL
* Oracle
* PostgreSQL
* SQLite
* Visual FoxPro

 |
**British Fascisti** (**BF**, senere *British fascists*) var den første uttalt fascistiske organisasjonen i Storbritannia, grunnlagt i 1923 av Rotha Lintorn-Orman i etterdønningene av Benito Mussolinis marsj mot Roma. Partiet hadde egentlig mer til felles med konservatisme enn med egentlig italiensk fascisme, men var den første gruppering i Storbritannia som benyttet ordet *fascist* om deg selv. Partiet ble oppløst i 1936 i og med Rotha Lintorn-Ormans død i 1935.

Organisasjon og politikk
------------------------

Partiet, som hadde mange tidligere armeoffiserer og andre veteraner fra Første verdenskrig, nøyde sig med å ordne møter for det det konservative parti, noe som fikk de mer radikale medlemmene å opprette National Fascisti. Et av få politiske standpunkter BF hadde var en senking av inntektsskatten slik at de rike kunne ansette mer betjenter for å minske arbeidsløsheten. BF kom senere til å gå inn for en korporativ stat. 

Kjente personer som var medlemmer i bevegelsen er blant annet William Joyce, Neil Francis Hawkins, Maxwell Knight og Arnold Leese.

Ved generalstreiken i 1926 hadde organisaajonen justert navnet til **British Fascists**. Partiet oppfattet generalstreiken som et første steg mot kommunisme i Storbritannia.

Partiet ville slutte seg til Organisation for the Maintenance of Supplies (OMS), som skulle organisere streikebrytere, men fikk ikke lov ettersom de ikke ville ta avstand fra fascismen. På grunn av dette ble BF splittet nok en gang der en minoritet av BF gikk ut og dannet *Loyalists* anført av den tidligere ordførende for BF brigadegeneral R.B.D. Blakeney.

Litteratur
----------

* Robert Benewick: *Political Violence and Public Order*, Allan Lane, 1969
* Martin Pugh: *Hurrah for the Blackshirts! Fascists and Fascism in Britain between the Wars*, Random House, 2005

Referanser
----------

1. ↑  .
2. ↑  Benewick, s. 35

|  |  |
| --- | --- |
| Oppslagsverk/autoritetsdata | VIAF
 |
Hawker-Siddeley Trident 1C (G-ARPC), fra 1962.
**British European Airways**, eller **BEA**, var et britisk flyselskap

BEA ble stiftet ved lov («Act of Parliament») i 1946. Selskapet hadde sine ruter på det europeiske kontinentet og til byer i Nord-Afrika foruten på en rekke britiske byer. BEA var den gang det største, innenlandske flyselskapet.

Selskapet var også den første kunden for mange britiskbygde fly på 1950- og 1960-tallet, bl.a Vickers VC.1 Viking,Vickers Viscount, Vickers Vanguard, BAC 1-11 og Hawker-Siddeley Trident. BEA opphørte i 1973 da det ble slått sammen med British Overseas Airways Corporation, BOAC, og dannet British Airways.

Referanser
----------

1. ↑   The Air Corporations (Dissolution) Order 1973[Hentet fra Wikidata]

Eksterne lenker
---------------

* BEAs rutetabeller 1946-1963

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data)
 |
**McFlurry** er en isdessert fra McDonald’s med smak av vanilje. McFlurry ble opprinnelig utviklet av en canadisk franchise i 1997 og ble lansert året etter i USA.

Produktbeskrivelse
------------------

McFlurry fås med forskjellige tilbehør, som for eksempel Smarties. Utover de normale varianter tilbyr McDonald’s også i begrensede perioder andre smaksvarianter. I 2012 var det mulig å kjøpe en McFlurry Daim, Magnum, med enten Magnum Clasic eller Magnum Mandel.

Når en McFlurry serveres, fylles vaniljeisen først i et beger, hvorpå tilbehøret blandes i isen med et spesielt mikserblad. Bladet brukes kun én gang, og er en skje som gis til kunden sammen med den ferdige McFlurry-en.

I juli 2021 innførte norske myndigheter forbud mot salg av plastbestikk til engangsbruk, slik at McDonald's blant annet sluttet å bruke spesialskjeen.

Referanser
----------

1. ↑  McFlurry Magnum-kampanje Arkivert 16. mai 2012 hos Wayback Machine. Arkivert 2012-05-16 hos Wayback Machine (2012)
2. ↑  Silje-Lisette Tennøy (11. august 2021). «Slutt for McFlurry slik du kjenner den». godt.no. Besøkt 11. august 2021. «McDonalds- [sic]isen skulle være rørt og luftig. Men så kom forbudet mot engangsplast.»
**HV71 (Husqvarna Vätterstad i 1971)**, i morsmålet ofte forkortet til bare HV (i internasjonale turneringer HV71 Jonkoping) er et svensk ishockeylag i den sentrale delen av kommunen Jönköping. Laget er populært kjent som HV-Blue, og spiller hjemmekampene sine i Husqvarna Garden i distriktet Rosenlund, Jönköping, men klubben har røtter både i Jönköping- og Huskvarna-området.

HV71 ble dannet, som navnet tilsier 24. mai 1971 i en sammenslåing av to mindre klubber, Husqvarna IF og Husqvarna Vätterstad IF. 
Første sesongen HV71 spilte, brukte de røde hjemmetrøyer. Da Husqvarna AB ble hovedsponsor, endret de fargene på sine hjemmedrakter til blå.

Deres hjemmebane var i 1971 Rosenlundshallen, som ble ferdigstilt i desember 1958, og ble Skandinavias første moderne skøytebane. Den første til å trene laget var Folke Jörneke, som bare trente HV71 i en sesong. Den neste treneren var Dan Hober som klarte å få laget til eliteserien i sesongen 1979/1980. Laget endte sist og ble flyttet ned til Division 1 igjen.

Støttespillere
--------------

HV71 har historien hatt tre supporterklubber. Den første fanklubben ble kalt Klapp & Klang. Klapp & Klang ble dannet i sesongen 1973/1974 da HV71 spilte i divisjon II. Klapp og Klang ble oppløst 21. september 1987.

Den andre støttespillergruppen som heter North Bank Supporters (NBS) og ble dannet den 22. oktober 1993. NBS er HV71s største støttespillergruppe. De har flere ganger mottatt den prestisjetunge prisen for Sveriges beste supporterklubb. 

Den tredje supporterklubben kalt Blue Crew (BC) ble dannet en gang i 2007.

Rivaler
-------

I løpet av årene i divisjon 1 på slutten av 1970-tallet og tidlig på 1980-tallet, var HV 71s største rivaler de lokale konkurrentene HC Dalen, IF Troja og IFK Bekken.

I slutten av 1980- og 1990-tallet var AIK er en av de viktigste rivalene.

Eksterne lenker
---------------

* (sv) Offisielt nettsted Rediger på Wikidata

* (en) HV71 – kategori av bilder, video eller lyd på Commons Rediger på Wikidata

| * v
* d
* r
Svenska Hockeyligan 2023/24 |
| --- |
|  | 
* Frölunda
* Färjestad
* HV 71
* Oskarshamn
* Leksand
* Linköping
* Luleå
* Malmö
* MoDo
* Rögle
* Skellefteå
* Timrå
* Växjö
* Örebro

 | Sveriges flagg |